ပေႃႈ ..... (ၸၼ်ႁၢင်ႈ- လုၵ်ႈယိင်းပေႃႈ)

ေပႃႈႁဝ်းပဵၼ်ၸဝ်ႈႁႆႈၸဝ်ႈၼႃးေၵႃႉၼိုင်ႈ.....

မိူဝ်ႈၸိူဝ်းႁဝ်း ပဵၼ်လုၵ်ႈဢွၼ်ႇၼၼ်ႉ ပေႃႈႁဝ်းဢမ်ႇမေႃ ဢုမ်ႈႁွပ်ႇ လုၵ်ႈဢွၼ်ႇသေတႃႉ ပုၼ်ႈၽွၼ်းပေႃႈတေႉ ႁဵတ်းပၼ်လုၵ်ႈလၢင်း ႁႂ်ႈတဵမ်ထူၼ်ႈၵူႈလွင်ႈ မိူဝ်ႈၽွင်းၼင်ႇၼၼ် ပေႃႈႁဝ်းပဵၼ် ၵူၼ်းၵၼ်လဝ်ႈၵေႃႈ ပေႃးမဝ်းမႃး ဢမ်ႇႁွၼ်ႇပေႃႉႁႅမ် လုၵ်ႈမေးသေပွၵ်ႈ။

မိူဝ်ႈပေႃႈလႄႈမႄႈထဵင်ၵၼ်ဢိတ်းဢွတ်းၼၼ်ႉ ပေႃႈႁဝ်းဢမ်ႇႁွၼ်ႇထဵင်ပေႉ မႄႈႁဝ်းသေပွၵ်ႈ သင်ၸွႆႈလၢတ်ႈ ၽၢႆႇပေႃႈႁဝ်းၼႆ ပေႃႈႁဝ်းလႅပ်ႈပဵင်းၸႂ်တေႉတေႉ ပေႃႈႁဝ်းပဵၼ်ၵူၼ်းဢမ်ႇပေႃး မေႃလၢတ်ႈၵႂၢမ်းၼမ် ၵူၺ်းၼႃႇ... ပေႃးလၢတ်ႈမႃးၼိုင်ႈၵမ်း တိူဝ်ႉတီႈယမ်မၼ်းၼႃႇ ပေႃးႁဝ်းယၢမ်ႈလၢတ်ႈဝႃႈ သင်ၵူၼ်းၼႂ်းႁိူၼ်း သေၵေႃႉၵေႃႉ ၽၢတ်ႇယၢၼ်ႁိူၼ်းၵႂႃႇၸိုင် တီႈႁိူၼ်းၼႆႉ ငဝ်ၼႃႇၼႆဝႃႇ ပေႃႈႁဝ်းထဝ်ႈမႃးယဝ်ႉလူး ၶႂ်ႈယူႇၸွမ်းလုၵ်ႈလၢၼ် ၼင်ႇၵဝ်ႇဢိူဝ်ႈ ထိုင်တီႈဝႃႈ ဢမ်ႇလႆႈယူႇၸမ်ပေႃႈႁဝ်းၵေႃႈ ၸိူဝ်းႁဝ်းပီႈၼွင်ႉ ဢုပ်ႇၵၼ်ၶိူဝ်းပေႃႈလႄႈမႄႈႁဝ်း ၵူႈဝၼ်းယဝ်ႉ ယွၼ်ႉဝႃႈပေႃႈတင်းမႄႈ မီးၼႂ်းၸႂ်ၸိူဝ်းႁဝ်းယူႇၵူႈယၢမ်းဢေႃႈ...။